بیرلشمیش میلت‌لر تشکیلاتی، آوروپادا سیغینماچی‌لارین چتین قیش شرط‌لرینده بؤیوک چتین‌لیک‌لرله قارشیلاشماسین‌دان درین راحاتسیز‌لیق دویولدوغونو بیلدیردی.
بیرلشمیش میلت‌لر ژنو افیسینده تشکیل ائدیلن مطبوعات کنفرانسیندا دانیشان اینسان حاق‌لاری یوکسک کمیسرلیگی‌ن سؤزچوسو ججیلئ پویلی، یونانیستان و صربیستان اولماق اوزه بعضی آوروپا اؤلکه‌لرینده انسانی یاردیم‌لاری آرتیردیق‌لارینی ایفاده ائده‌رک؛
"حیات قورتارماق اؤنجه‌لیک اولما‌لی‌دیر. آوروپا‌داکی بوتون دؤولت اورگان‌لارینی سیغینماچی‌لاری داها چوخ قوروماغا و اونلارا کؤمکچی اولماغا دعوت ائدیریک" دئدی.
سؤزچوسو پویلی، یئنی ایلین‌دن بو یانا دوندوروجو هاوادا 5 نفرین حیاتینی ایتیرمه‌سی ده داخیل آوروپایا گئچمه‌یه چالیشان سیغینماچی‌لارین وضعیتینه باغلی اؤزلرینه گلن راپورلارلا بؤیوک راحاتسیز‌لیق دویدوق‌لارینی وورغولادی.
پویلی، آوروپا‌داکی اورگقان‌لاری، سیغینماچی‌لارین قوروما آلتینا آلینماسی و اینسان قاچاقچی‌لاری‌نین الینه دوشممه‌سی اوچون گوونلی یول‌لار آچماغا دعوت ائده‌رک، سیغینماچی‌لارین قاچیریلماسین‌دان، ایشگنجه گؤرمه‌سین‌دن، فیزیکی زوراکیلیغا معروض قالماسین‌دان، تهدید و استثمار ائدیلمه‌لرینه بؤیوک قایغی دویدوقلارینی وورغولادی.
پویلی "آوروپا دؤولت‌لرینی بو سوچ هؤرگوت‌لری ایله موباریزه‌لرینی آرتیرماغا و سیغینماچی‌لارین گوونلیگینی تامین ائتمه‌یه چاغیریریق" دئدی.
